Ακαμαντίδα φυλή

Με την ονομασία Ακαμαντίς (αρχαία ελληνικά: Ἀκαμαντίς) ή Ακαμαντίδα φυλή (σύγχρονα ελληνικά) για την φυλή και  Ακαμαντίδα (γενική: Ακαμαντίδος) για την περιοχή και με το όνομα (άρθρο: ο) Ακαμαντίδης (αρχαία ελληνικά: Ἀκαμαντίδης), ή  (άρθρο πληθυντικού: οι) Ακαμαντίδες (αρχαία ελληνικά:  Ἀκαμαντίδαι), για τα μέλη της φυλής και τους κατοίκους της περιοχής αυτής, αναφέρεται μια από τις φυλές της Αρχαίας Ελλάδας και μία από τις 10 φυλές της Αρχαίας Αθήνας, οι οποίοι κατοικούσαν στην ομώνυμη περιοχή της  Ακαμαντίδας, η οποία περιλάμβανε μια σειρά από δήμους της περιοχής της σύγχρονης Ελλάδας που είναι γνωστή ως Αττική.

Ονομασία
Η Ακαμαντίδα, πήρε το όνομά της από τον μυθικό Ακάμα, γιο του Θησέα.

Οι 10 φυλές της Αρχαίας Αθήνας 
Η φυλή και η περιοχή των Ακαμαντίδων δήμων ήταν μέρος της μεγάλης πόλης-κράτους της αρχαίας Αθήνας, η οποία διοικούταν από εκπροσώπους των 10 φυλών της Αττικής, με βάση τη διαίρεση του Κλεισθένη, οι οποίες ήταν οι εξής:

 Ἐρεχθηΐς, (ονομάστηκε από τον Ερεχθέα),
 Αἰγηΐς, (ονομάστηκε από τον Αιγέα),
 Πανδιονίς, (ονομάστηκε από τον Πανδίονα),
 Λεοντίς, (ονομάστηκε από τον Λέω, γιο του Ορφέα),
 Ἀκαμαντίς, (ονομάστηκε από τον Ακάμα, γιο του Θησέα),
 Οἰνηΐς, (ονομάστηκε από τον Οινέα),
 Κεκροπίς, (ονομάστηκε από τον Κέκροπα,
 Ἱπποθοντίς, (ονομάστηκε από τον Ιπποθόωντα),
 Αἰαντίς, (ονομάστηκε από τον Αίαντα),
 Ἀντιοχίς, (ονομάστηκε από τον Αντίοχο, γιο του Ηρακλή).

Οι δήμοι Ακαμαντίδος 
Η φυλή Ακαμαντίς, με βάση τη διαίρεση του Κλεισθένη, είχε κατανεμηθεί σε διάφορες περιοχές, που καταλάμβαναν οι δήμοι,  που ανήκαν σε αυτήν και έφεραν τις ονομασίες: 

 Αγνούς, ο δημότης Αγνούσιος,
 Ειρεσίδαι, ο δημότης Ειρεσίδης,
 Ειτέα ή Ιταία ή Ιτέα, ο δημότης Ειτεαίος ή Ιτεαίος ή Ιταίος,
 Έρμος ή Ερμός, ο δημότης Έρμειος,
 Ηφαιστιάδαι ή Ιφιστιάδαι, ο δημότης Ηφαιστιάδης,
 Θορικός, ο δημότης Θορίκιος ή Θορικεύς,
 Κεραμεικός (Δήμος Κεραμέων), ο δημότης Κεραμεύς. Υπήρχαν δύο Κεραμείς, ο ένας εντός και ο άλλος εκτός της πόλης της αρχαίας Αθήνας, οι οποίοι συναποτελούσαν το δήμο αυτό.
 Κεφαλή, ο δημότης Kεφαλήθεν (προέρχεται από την Κεφαλή),
 Κικύννα, ο δημότης Κικυννεύς, 
 Πόρος, ο δημότης Πόριος,
 Πρόσπαλτα, ο δημότης Προσπάλτιος,
 Σφηττός, ο δημότης Σφήττιος,
 Χoλαργός ή Χόλαργος ή Χολαργία, ο δημότης Χολαργεύς.  Ο σημερινός ομώνυμος Χολαργός,  έδρα του Δήμου Παπάγου-Χολαργού δεν ταυτίζεται με τον αρχαίο δήμο, αλλά φέρει το όνομά του προς τιμή της γενέτειρας του Περικλή.

Ιστορικές ασάφειες 
Υπάρχουν μερικές ιστορικές ασάφειες σχετικά με την ταύτιση ή τα ονόματα μερικών δήμων αυτής της φυλής, σε σχέση με άλλες:

 Αλεξάνδρεια, ο δημότης Αλεξανδρεύς, (υπό αμφισβήτηση η ύπαρξη δήμου - συμπεραίνεται από επιγραφές)
 Κυρτιάδαι, ο δημότης Κυρτιάδης,
 Πόρος, ο δημότης Πόριος, (αναφέρεται και ως δήμος της Πανδιονίδος φυλής)

Η συμμετοχή των δήμων στην αρχαία Βουλή 
Η αντιπροσωπευτική ποσόστωση των εκπροσώπων - βουλευτών των δήμων της Ακαμαντίδας (στον παρακάτω πίνακα) αποδεικνύει και τη σημαντική συμμετοχή της φυλής αυτής,  κατά την πρώτη (508 π.Χ. - 306 π.Χ.) και τη δεύτερη περίοδο (306 π.Χ. - 223 π.Χ.) της διακυβέρνησής της, μέσω της αρχαίας αθηναϊκής Βουλής και της Εκκλησίας του δήμου, ειδικότερα την περίοδο μεταξύ των ετών 343 π.Χ. - 253 π.Χ..

 Οι πιο μεγάλοι από τους δήμους της Ακαμαντίδας ήταν: Κεφαλή, Κεραμεικός, Θορικός, Αγνούς, Πρόσπαλτα και Σφηττός.

Ἀκαμαντίς

Προσωπικότητες από την Ακαμαντίδα 
Με καταγωγή από τον αρχαίο Δήμο Χολαργού, αναφέρονται οι εξής:
 Περικλής

Δείτε επίσης 
 Αρχαία Αθήνα

Παραπομπές - σημειώσεις

Πηγές

Αρχαίες πηγές
 Στέφανος Βυζάντιος, «Εθνικών», Έκδοση 1839: Stephanus (Byzantius), Anton Westermann: “Stephani Byzantii Ethnikōn quae supersunt”, Sumptibus et typis B.G. Teubneri, Λειψία 1839.

Φυλές της αρχαίας Αθήνας